Les persones amb una discapacitat intel·lectual lleu/moderada presenten senyals d'alarma molt similars als de les persones amb funcionament intel·lectual normal, si bé poden ser més complexes d'identificar a causa de les dificultats en l'expressió verbal i al solapament diagnòstic que genera la discapacitat intel·lectual. Aquests senyals d'alarma precedeixen els símptomes psicòtics (es poden iniciar uns dies o fins i tot setmanes abans) i són molt rellevants per poder oferir una atenció precoç de la psicosi.En els casos de persones amb una discapacitat intel·lectual moderada/greu, els senyals d'alarma es focalitzen més en canvis en els patrons basals de conducta, i solen associar-se a conductes desafiadores.  Alguns d'aquests senyals poden ser: Elevada ansietat psicofísica. Auto o heteroagressivitat.   Destrucció d'objectes.  Hàbits atípics. Empitjorament de conductes repetitives. Conductes relacionades amb el retraïment o el negativisme. Pèrdua d'habilitats apreses. Sensació de temor o por. Afectació del ritme son-vigília. Afectació de la ingesta alimentària.  Les persones amb discapacitat intel·lectual tenen una probabilitat tres vegades més gran de presentar aquest trastorn en comparació amb la població general.